חכם שלום הכהן ליצחק פינדרוס: "מברך אותך שתצליח כראש העיר אלעד. זו האחדות שכל גדולי עולם ברכו עליה והיא תצליח"
בפגישה שהתקיימה הבוקר במעונו של חכם שלום כהן שליט"א, נשיא מועצת חכמי התורה של שס, השתתפו יו"ר ש"ס השר אריה דרעי, המועמד לראשות עיריית אלעד יצחק פינדרוס, סגר"ע אלעד צוריאל קריספל וסגר"ע אלעד ברק צברי. מרן העניק את ברכתו לפינדרוס שיצליח בתפקידו כראש העיר למען כלל תושבי העיר. לפינדרוס יהיה כעת מלחמה לא פשוטה מול ישראל פרוש שזוכה לאהדה רבה בקרב התושבים, בעיקר התושבים הספרדים שמעריכים אותו על פועלו הרב למענם.
חכם שלום הפנה קריאה לכל תושבי אלעד ואמר: "הקב"ה זיכה אותנו שנעשה אצלכם התאחדות גמורה. 'מי כעמך ישראל גוי אחד בארץ'. כשהולכים כ'גוי אחד' אזי 'מי כעמך ישראל'. כיוון שההתאחדות הזו שנעשתה באלעד חתמו עליה כל גדולי עולם והם הורו שהרב פינדרוס יהיה ראש העיר ושותפיו יהיו אנשי תנועת ש"ס – כך צריך להיות. ש"ס עשתה עד היום הרבה דברים ברחבי הארץ, וכל מי שבוחר בש"ס צריך לדעת שכל מצווה ומעשה שהם עושים זה נזקף לזכותו. לכן תושבי אלעד צריכים לדעת – בבחירות להצביע למען תנועת ש"ס ולראשות העיר לרב פינדרוס. והקב"ה יברך אתכם בהצלחה".
יצוין, כי ש"ס, דגל התורה ותנועת ישי הגיעו להסכמה לעבוד בשיתוף פעולה ובמלא המרץ למען בחירתו של הרב פינדרוס לראשות העיר אלעד,. במרכז הסיכומים בין המפלגות: ניהול משותף של העיר אלעד ביושר ובשוויוניות מלאה, כאשר ש"ס תקבל לידיה את התפקידים הבכירים ביותר בעיריה, אך ראש עיר יהיה מטעם דגל התורה.
יו"ר ש"ס השר אריה דרעי אמר: "הציבור הספרדי באלעד יוצא היום לדרך חדשה, מתוך כבוד, שותפות ועוצמה. ש"ס ותנועת ישי יתמכו בכל המרץ ברב יצחק פינדרוס לראשות העיר כהוראת מרן ראש הישיבה, כדי להביא הנהגה משותפת לעיר".
הספרדים כבר לא מובלים ע"י דרעי וחבריו.לא נבחר שס כל עוד דרעי בשס!!!
מרן הרב עובדיה העיף את פינדרוז מביתר ושס מקדמת אותו?